**AZ EURÓPAI IFJÚSÁG ÉVE 2022 – Az újrakezdés és a jövőben való remény okán az EU 2022-t az európai ifjúság évének nyilvánította. Mit jelent mindez?**

**Több és jobb lehetőség a világjárványt követően**

A fiatalok kulcsszerepet játszanak majd Európa jövőjének alakításában. A munkalehetőségekre, tanulmányi programokra, utazási tervekre és a társadalmi életre kiható COVID19 őket is rendkívül hátrányosan érintette.

Az EYY2022 révén az EU azonban arra törekszik, hogy a fiataloknak több és jobb lehetőséget biztosítson a jövőre nézve. Ez a kezdeményezés emellett kiegészíti a NextGenerationEU kezdeményezést, amely az európai fiatalok számára magas színvonalú munkahelyi, oktatási és képzési lehetőségeket céloz meg.

A világjárvány számos lehetőségtől fosztotta meg a fiatalokat – a találkozásoktól, a barátkozástól, valamint új kultúrák megismerésétől és felfedezésétől. Bár ezt az időt nem tudjuk visszaadni nekik, a felnőtt társadalom 2022-t az ifjúság európai évének nyilvánította.

**Különböző tevékenységek, amelyekbe be lehet kapcsolódni**

Az EYY2022 célja, hogy megünnepelje a fiatalokat és munkalehetőséget kínáljon számukra több különböző ágazatban. Itt az alkalom, hogy a szakmai fejlődésedet elősegítő ismeretekre és készségekre tegyél szert, aktív polgárrá váljál és hozzájárulj a pozitív változásokhoz Európában.

Az EYY2022 alkalmából a Bizottság az Európai Parlamenttel, a 27 uniós tagállammal, regionális és helyi hatóságokkal, valamint ifjúsági szervezetekkel szoros együttműködésben jelenleg széles körű tevékenységi program kialakításán dolgozik.

„Minden európai fiatalt arra biztatok, hogy vegyen részt a 2022 januárjától induló számos tevékenységben, kezdeményezésben és akcióban” – mondta Mariya Gabriel, az innovációért, a kutatásért, a kultúráért, az oktatásért és az ifjúságért felelős biztos. „Szeretnénk, ha hallatnák a hangjukat, hogy befolyásolni tudják a jövőjüket érintő döntéseinket.”

Az EYY2022 program kialakításában az európai fiatalok is részt vettek, mivel az EU a közelmúltban egy [felmérés](https://europa.eu/youth/news/european-year-youth-online-survey-results-are-out_hu) keretében több ezer fiataltól gyűjtött ötleteket és javaslatokat. Ezeket a kezdeményezéseket az Erasmus+ programból és az Európai Szolidaritási Testülettől származó, 8 millió eurós költségvetéséből támogatják.

**Frissítésekért kövesd az Európai Ifjúsági Portált és az EURES-t**

A tevékenységekkel kapcsolatos további hírek az [Európai Ifjúsági Portálon](https://europa.eu/youth/home_hu) találhatók, ahol a teljes program és további információk az ifjúsági európai évének hivatalos megnyitását követően lesznek elérhetők. A már tervbe vett eseményekről további részletek az Európai Ifjúsági Portálon találhatók.

Az Európai Ifjúsági Portál további hasznos információt nyújt az Európában élő, tanuló és dolgozó fiataloknak szóló lehetőségekről és kezdeményezésekről, valamint az őket segítő ifjúsági szervezetekről.

Rendszeres cikkeket olvashatsz többek közt az EURES oldalán, amelyekben tippeket és tanácsokat kapsz a fiataloknak az EU-ban elérhető álláslehetőségekre és az EU-ban való munkavégzésre vonatkozó számos témával kapcsolatban.